news_article: KalPa ja JyP iloitsivat maalittomuudesta
  Kuopio, 21. 10. (STT)
  Virheitä välttäen ja omaa maalia suojellen pelanneet KalPa ja JyP Jyväskylästä tasasivat jääkiekko-ottelulle epätavallisin maalilukemin 0—0 SM-liigapisteet Kuopiossa. Maaliton tasapeli oli KalPan liigahistorian toinen kotihallissa.
  Kumpikaan joukkue ei halunnut hävitä tärkeää ottelua, joten varovainen kamppailu oli odotettavissakin. KalPa oli hävinnyt kaksi kertaa peräkkäin ennen lauantaita, ja JyPin neljä viime vierasottelua olivat päättyneet tappioihin.
  — Painotimme ottelupalaverissa, että oman maalin varjelu on tärkeämpää kuin maali-iloittelu. Olen tyytyväinen pisteeseen, vaikka en uskonut pelin näin päättyvän, sanoi JyPin valmentaja Kari Savolainen.
  KalPa-kollega Anatoli Bogdanov oli samaa mieltä, vaikka alla oli masentava kotitappio ja heikko esitys Ilvestä vastaan.
  — Erittäin arvokas piste. On aina vaikea pelata kotitappion jälkeen omassa kaukalossa, Bogdanov muotoili.
  Maalittomassa ottelussa maalivahdit ovat usein pääosissa. KalPan Pasi Kuivalainen ja JyPin Ari-Pekka Siekkinen pelasivat hyvin, mutta huippuvaarallisia tilanteita ei runsaasti torjuttavana ollut.
  — Vaikea peli tällainen on, kun töitä on vähän. Näin helpolla en ole tainnut nollapeliä koskaan aiemmin saada, pohdiskeli Kuivalainen.
  KalPan Tommi Varjonen oli lähimpänä onnistumista avauserän lopussa. Kuti osui JyP-puolustajan ahdistamana tolppaan. Siekkinen venyi loistavasti sekä Pekka Tirkkosen että Veli-Pekka Nutikan maalintekoyritysten tielle.
  Kuivalainen esti kahdesti Joni Liuksen erinomaiset maalintekotilanteet. Myös Lasse Nieminen ja Kimmo Salminen saivat todeta Kuivalaisen päteväksi torjujaksi. (STT)
  joyl
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14
events.event_type: game result penalty penalty penalty penalty penalty penalty penalty penalty penalty penalty penalty saves saves
events.text: KalPa ja JyP tasasivat epätavalliset maalilukemat 0—0. KalPan Pasi Kuivalainen ja JyPin Ari-Pekka Siekkinen pelasivat kumpikin nollapelin. E13
events.home_team: KalPa
events.guest_team: JyP
events.score: 0–0
events.periods: 0–0 0–0 0–0 0–0
events.player: Petr Korinek Jouni Loponen Lasse Nieminen Tommi Kovanen Jarkko Glad Jouni Loponen Petr Korinek Reijo Ruotsalainen Mika Paananen Lasse Nieminen Petr Korinek Pasi Kuivalainen Ari-Pekka Siekkinen
events.team: home guest guest home home guest home home guest guest home home guest
events.team_name: KalPa JyP JyP KalPa KalPa JyP KalPa KalPa JyP JyP KalPa KalPa JyP
events.time: 11.24 15.59 26.58 31.37 32.34 37.37 45.05 47.41 49.02 55.47 64.32
events.penalty_minutes: 2 2 2 2 2 2+10 2 2 2 2 2
events.saves: 25 30